stanford-oval/wikipedia huggingface dataset:
לבנה (עיר מקראית)
הערות שוליים

↑  ספר יהושע, פרק י', פסוקים כ"ט–ל"א.
↑  ספר יהושע, פרק י"ב, פסוק ט"ו.
↑  ספר יהושע, פרק ט"ו, פסוק מ"ב.
↑  ספר יהושע, פרק כ"א, פסוק י"ג; ספר דברי הימים א', פרק ו', פסוק מ"ב.
↑  ספר מלכים ב', פרק ח', פסוקים כ'–כ"ב.
↑  ספר מלכים ב', פרק י"ט, פסוק ח'; ספר ישעיהו, פרק ל"ז, פסוק ח'.
↑  ספר מלכים ב', פרק כ"ג, פסוק ל"א; ספר מלכים ב', פרק כ"ד, פסוק י"ח; ספר ירמיהו, פרק נ"ב, פסוק א'.
↑  אונומסטיקון, 120, 25.
↑  אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ד', 421-423; דו"ח חפירות מתל בורנה: http://www.ariel.ac.il/allresearches/tel-burna-full.
↑  "מורשת גת: הצעת זיהוי חדשה לתל חרסים", בתוך: ש' גבעון (עורך), עונת החפירות האחת עשרה בתל חרסים (נחל ברקאי) 2000, אוניברסיטת בר־אילן, המחלקה ללימודי ארץ־ישראל ע״ש מרטין (זוס), 2002, עמ' 35-49
↑  צבי אילן, מקרית גת עד שער הגיא, דבר, 5 בספטמבר 1975
| ערי הכהנים בעת בית ראשון ושני |
| --- | --- | --- |
| תשע ערים משבט יהודה ושמעון | חברון • לִבְנָה • יַתִּר • אֶשְׁתְּמוֹעַ • חלן • דְּבִר	 • עין • יֻטָּה • בית שמש |  |
| ארבע ערים משבט בנימין | גבעון • גבע • עֲנָתוֹת • עַלְמוֹן |  |
| כ"ד ערי הגליל בהן התיישבו משמרות הכהונה לאחר חורבן בית שני | מירון • ציפורי • פסוטה • עילוט • בית לחם הגלילית • יודפת • עיילבון • שדה עמודים • חירבת אירביד • כאבול • כפר כנא • צפת • תל מעון (טבריה) • שיחין • מע'אר • חרבת יבנית • כפר ממלח • נצרת • עראבה • מגדל • כוכב הירדן - כאוכב אל הווא • כפר ענאן • תל צלמון • חמי טבריה (חמת אריח) |  |
ניב משגב

| --- | --- |

 לידה:  25 ביולי 1995 (בן 29) כפר ורדים, ישראל
 עמדה:  רכז
 גובה:  1.83
 מספר:  44, 8
 קבוצות כשחקן
 2013–2014  2014–2018  2018–2020   2021–2024:  הפועל עכו   הפועל חיפה עירוני נהריה   הפועל חולון
 הישגים כשחקן
 אליפות ליגה א' – הפועל עכו (2013/14)  אליפות הליגה הארצית – הפועל חיפה (2015/16)  אליפות הליגה הבלקנית (2021)  אליפות  ליגת העל (2022)
ניב משגב (נולד ב-25 ביולי 1995) הוא כדורסלן ישראלי, המשחק בעמדת הרכז בקבוצת הפועל גלבוע גליל מליגת העל בכדורסל.
ביוגרפיה

משגב נולד בכרמיאל, וגדל ביישוב כפר ורדים. אביו שיחק בנעוריו בקבוצת הכדורגל של הפועל עכו.
ביוגרפיה > קריירה

משגב החל את פעילותו במחלקת הנוער של מועדון הכדורסל המקומי בכפר ורדים, בכיתות ה'-ז' זכה שלוש שנים ברציפות באליפות הילדים. בגיל הנערים עבר לשחק בעירוני נהריה ולאחר מכן עבר לפנימיית הכדורסל בכפר בלום.
עונתו הראשונה בקבוצת בוגרים הייתה בעונת 2013/14 בהפועל עכו מליגה א' צפון. בתום העונה הקבוצה זכתה באליפות ועלתה לליגה הארצית. בעונת 2014/15 עבר לשחק בליגה הארצית בהפועל חיפה. בעונת 2015/16 זכה עם הקבוצה באליפות הליגה הארצית והקבוצה עלתה לליגה הלאומית בכדורסל. משגב שנבחר לשחקן המצטיין של משחקי הגמר המשיך עם הקבוצה שנתיים נוספות בלאומית. בשנה הראשונה בלאומית נבחר על ידי אתר ספסל לתגלית העונה ובשנה השנייה נבחר לשחקן המבטיח של העונה. בעונת 2018/2019 עבר לשחק בעירוני נהריה מליגת העל בכדורסל. באוגוסט 2020 חתם משגב בנהריה לעונה נוספת. באמצע עונת 20/21 חתם משגב בקבוצת הפועל חולון.
בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
בתום העונה מימשה חולון את האופציה שלה בחוזה, ומשגב המשיך בקבוצה בעונת 2021/2022. ב-22 בנובמבר 2024 שוחרר לבקשתו מהקבוצה.
תארים

ליגת העל בכדורסל (1): 2021/2022
הערות שוליים

↑  נבחרי העונה בליגה הארצית, באתר ספסל
↑  אלירן כהן, מצטייני עונת 2016/17 – המשלימים, באתר ספסל, ‏14 באפריל, 2017
↑  יעקב מאיר, בא מלמטה, באתר ישראל היום, ‏4 לנובמבר, 2018
↑  כפיר אדר, ניב משגב נשאר בעירוני נהריה לעונה נוספת, באתר One, ‏6 באוגוסט 2020
↑  יעקב מאיר, ניב משגב חתם בהפועל חולון, באתר ישראל היום, ‏31 בדצמבר, 2020
↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
↑  יעקב מאיר, ניב משגב ימשיך בהפועל חולון, באתר ישראל היום, ‏6 ביולי, 2021
↑  ניב משגב סיים את דרכו בחולון: "מאחלים לו הצלחה בהמשך דרכו", באתר וואלה, 22 בנובמבר 2024
שומר סף (מינהל)

במינהל ציבורי, שומר סף, הוא אדם האמון על שמירה על כללי מינהל תקין, מניעת שחיתות, פגיעות בטוהר המידות וחריגה מהכללים. תפקידו למנוע את כניסתן של פעולות לא תקינות למערכת הציבורית ולהתריע עליהם, בדומה לשומר סף, המגביל את פני הבאים אל מקום שהכניסה אליו מוגבלת. דמויות כמו מבקר פנים, יועץ משפטי, רואה חשבון וחשב הם חלק משומרי הסף. גם אמצעי התקשורת ובתי המשפט נחשבים לשומרי סף, שכן הם מספקים פיקוח על פעולתה של הרשות המבצעת.
בתאגידים פרטיים, תפקידים דומים קיימים, כמו קציני ציות ומבקרים פנימיים, המפקחים על עמידה בחוקים ספציפיים. למשל, קציני ציות בבנקאות או בבורסה. תפקיד שומרי הסף נוגע גם לרואי חשבון, אנליסטים, חברות דירוג וחתמים, שמטרתם להבטיח אמינות המידע הפיננסי. גם על הדירקטוריון מוטלת אחריות של שומר סף, שכן הדירקטור הופקד לפקח על ההנהלה, והוא מוסמך לפטרה או להגביל את פעולותיה. הכישלון של תאגידים גדולים כמו אנרון וורלדקום (WorldCom) ופרמלט (Parmalat), שלוותה באי-סדרים או מעילות שהובילו לדיווחים כספיים מטעים, גרם לרפורמות בחוקי הפיקוח על שומרי הסף, כמו חוק סרבנס-אוקסלי, אומץ גם על ידי גופי רגולציה בישראל.
בישראל

שומרי הסף העיקריים המפקחים על פעילותו של המגזר הציבורי הם היועץ המשפטי לממשלה (ויועצים משפטיים במשרדי הממשלה השונים) ומבקר המדינה. ברשויות המקומיות משמשים בתפקידים דומים היועצים המשפטיים ומבקרי הפנים.
אלי בכר, שהיה היועץ המשפטי של שירות הביטחון הכללי, תיאר את תפקידו של יועץ משפטי למשרד ממשלתי כשומר סף:
גופי רגולציה המפקחים על מינהל תקין במגזר העסקי מכונים אף הם שומרי סף. עם גופים אלה נמנים המפקח על הבנקים, רשות ניירות ערך ורשות שוק ההון ביטוח וחיסכון, המפקחים על מנהל תקין בתאגידים פיננסיים. השופט אליקים רובינשטיין תיאר בוחני רכב כמי "שהציבור הפקיד בידיהם את תפקיד שומר הסף לבטיחותם של כלי רכב".
לעיתים משמש הביטוי "שומר סף" במשמעות קרובה יותר למשמעותו המקורית, ומתאר גוף ממשלתי כמי שניצב בכניסה וקובע מי רשאי להיכנס. דוגמאות:
נשיא בית המשפט העליון, אהרן ברק, ציין: "שר הפנים הוא 'שומר הסף' של המדינה. נמסרה לו הסמכות להעניק אשרות ורישיונות לישיבה בישראל."
השופטת דורית ביניש ציינה: "המפקח על הביטוח ניצב כ'שומר סף' ועליו לבחון ולאשר את כניסתם של גורמים שונים לשוק הביטוח על מנת להגן על הצרכנים המבקשים לרכוש ביטוח."
הערות שוליים

↑  ע"א 3506/09 שלמה צאייג נ' קסלמן וקסלמן רואי חשבון, ניתן ב־4 באפריל 2011
↑  אלי בכר, ייעוץ משפטי בארגון ביטחוני, המכון הישראלי לדמוקרטיה, 2013
↑  ע"פ 4420/10 מדינת ישראל נ' יוסי פלוריס ואחרים, ניתן ב־31 בינואר 2011
↑  בג"ץ 8093/03 סרגיי ארטמייב נ' משרד הפנים, ניתן ב־15 בדצמבר 2004
↑  בג"ץ 7611/01 מכבי מגן אגודה שיתופית לביטוח הדדי נגד מחלות בע"מ נ' שר האוצר, ניתן ב־20 באוגוסט 2006
שקי

ערך זה עוסק בעיר באזרבייג'ן. אם התכוונתם למשמעות אחרת, ראו .
שקי (אזרית: Şəki) היא עיר באזרבייג'ן. בין השנים 1848–1950 שמה של העיר היה נוחה.
ב-2019 המרכז ההיסטורי של העיר, יוחרי בש (רו'), ובפרט ארמון חאני שקי ששירת את שליטי חאנות שקי במאות ה-18 וה-19, הוכרזו כאתר מורשת עולמית של אונסק"ו.
רחוב בעיר העתיקה של שקי
היסטוריה

שקי הוקמה במאה ה-8 לפנה"ס תחילה בשם סקסנה או סקה על שמו של עם הסאקה ששכן באזור.
במאה ה-18 עברה העיר לידיה של האימפריה הרוסית. ב-1840 הוקם מחוז נוחה ולאחר מכן שמה של שקי שונה לנוחה. ב-1950 הוחזר לעיר שמה הקודם.
אוכלוסייה

שינוי אוכלוסייה של שקי לאורך השנים:
| --- | --- |
שנה: מספר אוכלוסייה
1959: 34,348
1989: 56,223
2009: 62,965
ערים תאומות

בולגריה גברובו, בולגריה
בלארוס סלוצק, בלארוס
אוקראינה ז'מרינקה, אוקראינה
הערות שוליים

↑  המרכז ההיסטורי של שקי ביחד עם ארמון החאן באתר אונסק"ו (באנגלית)
| --- | --- |
בקרת זהויות :  GND: 4359040-8  MusicBrainz: 00d833b8-b243-4759-b303-034e9de7106d  NKC: ge1237898  VIAF: 242715117   WorldCat (עם VIAF): 242715117 
ערך זה הוא קצרמרבנושא אזרבייג'ן ובנושא יישובים. אתם מוזמנים לתרום לוויקיפדיה ו.
התזמורת הסימפונית של לונדון

| --- | --- |

 תאריך ייסוד:  1904 
 מדינה:  הממלכה המאוחדת הממלכה המאוחדת
 מיקום:  לונדון, הממלכה המאוחדת
 אולם קונצרטים:  אולם ברביקן שבמרכז האמנויות ברביקן  אלברט הול
 מנצח:  אנטוניו פאפאנו
 חברת תקליטים:  דקה רקורדס, פיליפס רקורדס, Philips Classics Records 
 פרסים:  פרס גרמופון למפעל חיים, Classic Brit Awards 
 lso.co.uk
 
התזמורת הסימפונית של לונדון (באנגלית: London Symphony Orchestra) היא אחת התזמורות הגדולות והחשובות בממלכה המאוחדת. מאז 1982 מקום מושבה הקבוע הוא באולם ברביקן שנמצא במרכז האמנויות ברביקן בלונדון.
היסטוריה

התזמורת נוסדה בשנת 1904 כארגון עצמאי בניהול כספים שיתופי, התזמורת הראשונה מסוג זה באנגליה. הופעתה הראשונה הייתה בקונצרט ב-9 בינואר של אותה שנה, בניצוח הנס ריכטר. הוא נשאר המנצח הראשי עד 1911, כשאדוארד אלגר החליף אותו למשך שנה.
בשנים מאוחרות יותר, היו בין מנצחיה הראשיים פייר מונטה, אישטוון קרטס, אנדרה פרווין וקלאודיו אבאדו. המנצח האמריקאי מייקל טילסון תומאס נטל את מקומו, ובשנת 1995 החליף אותו סר קולין דייוויס, וטילסון תומאס היה למנצח אורח ראשי. ב-1 בינואר 2007 פרש סר קולין מתפקיד המנצח הראשי וקיבל עליו את תפקיד נשיא התזמורת. ואלרי גרגייב החליף אותו בתפקיד המנצח הראשי וכיהן שם עד שנת 2017. אחרי גרגייב כיהן סיימון ראטל בתפקיד המנצח הראשי וכיום הוא מנצח אמריטוס של התזמורת.
התזמורת הודיעה כי המנצח אנטוניו פאפאנו מונה למנצחה הראשי החל מעונת 2024–2025.
התזמורת הסימפונית של לונדון הייתה לתזמורת הבריטית הראשונה שניגנה מעבר לים, בפריז בשנת 1906. התזמורת הייתה אמורה להפליג על הטיטניק לקונצרט בניו יורק ב-12 באפריל, אך נאלצה לשנות את המועד ברגע האחרון. היא גם הייתה הראשונה שניגנה בארצות הברית, בשנת 1912, ובשנת 1973 הייתה הראשונה שהוזמנה לקחת חלק בפסטיבל זלצבורג. היא ממשיכה לצאת למסעות ברחבי העולם.
זה שנים נחשבת הסימפונית של לונדון למוחצנת ביותר בתזמורות לונדון. בנגינתה יש מידה רבה של רוח נעורים מרוממת, הניכרת בביצוע יצירותיהם של מלחינים כמו ברליוז ופרוקופייב. לעיתים קרובות הופיעו בתזמורת נגנים בעלי שם עולמי כסולנים בכלי הנשיפה, כמו ג'יימס גולוויי (חליל צד), ז'רווז דה פייה (קלרינט) ובארי טאקוול (קרן יער). כרוב ההרכבים, התזמורת מוכשרת לשנות את צלילה ולהפיק גוני צליל שונים מאוד תחת שרביטיהם של מנצחים, הרחוקים ונבדלים מאוד זה מזה כמו לאופולד סטוקובסקי (שעמו ערכה סדרה של הקלטות), בולט, הורנשטיין, שולטי, פרווין, סל, אבאדו, ברנשטיין וברבירולי, ומעבר להם קרל בהם, שפיתח קשר קרוב עם התזמורת בשלהי חייו.
מנצחים ראשיים

אנטוניו פאפאנו (2024 - ממשיך)
סיימון ראטל (2017 - 2023)
ואלרי גרגייב (2007 - 2017)
קולין דייוויס (1995 - 2006)
מייקל טילסון תומאס (1987 - 1995)
קלאודיו אבאדו (1979 - 1987)
אנדרה פרווין (1968 - 1979)
אישטוון קרטס (1965 - 1968)
פייר מונטה (1960 - 1964)
יוזף קריפס (1951 - 1954)
המילטון הארטי (1932 - 1935)
וילם מנגלברג (1930 - 1931)
אלברט קואוטס (1919 -1922)
תומאס ביצ'ם (1915 - 1917)
ארתור ניקיש (1912 - 1914)
אדוארד אלגר (1911 - 1912)
הנס ריכטר (1904 - 1911)
אבידין

מבנה החלבון, אטומי הביוטין מסומנים ככדורים
אבידין (Avidin) - משפחה של חלבונים מסוג גליקופרוטאינים, הנקשרים לביוטין בחוזקה. החלבון מהווה אחוז קטן מחלבון הביצה של זוחלים, עופות ודו-חיים וכן קיים בחיידקים וביצורים נוספים. הקישור הספציפי של האבידין לביוטין אפשר את השימוש באבידין ככלי במחקרים רבים, בשל הקישור החזק בין הביוטין לאבידין, שהוא אחד מהקישורים הלא קוולנטיים החזקים ביותר בטבע.
החלבון פעיל בטווח רחב של טמפרטורות ו-pH.
היסטוריה

ב-1916 ויליאם ג'ורג' באטמן (William George Bateman) חקר את ההשפעה של ביצים לא מבושלות על בעלי חיים שונים. מחקר זה הוביל למסקנה שחלבון הביצה בביצי תרנגולות גורם לפגיעה בבעלי החיים השונים, אפקט שנודע בכינוי "egg white injury". מאוחר יותר, גילו שלאפרוחים שניזונו מחלבון ביצה בלבד חסר ביוטין זמין, על אף שהדיאטה שלהם כללה את הוויטמין, ובעקבות כך נבדקה ההשערה שאחד מרכיבי החלבון גורם לכך שהביוטין לא יהיה שמיש.
החוקרים מאוניברסיטת טקסס בארצות הברית, אסמונד אמרסון סנל (Esmond Emerson Snell), רוברט אאקין (Robert E.Eakin) ורוג'ר ויליאמס (Roger J.Williams), הוכיחו ב-1940 בניסוי מבחנה (in vitro) על שמרים את ההשערה. מאוחר יותר, בודדה קבוצה זו את החלבון לראשונה
, והוכיחו יחד עם פאול גירג'י שהחלבון שבודד הוא הגורם לתופעה.
לאחר בידודו של החלבון מחלבון ביצה של תרנגולת, נמצאו ובודדו סטרפטאבידינים (streptavidin) מכמה מינים של Stretomyces. מאוחר יותר, בודדו חלבוני אבידין מפרוקריוטיים ומאיקריוטיים (פטריות) אחרים.
ב-1963 מצא נ.מ. גרין (Green), את קבוע הדיסוציאציה של החלבון. ב-1971 ריצפו את החלבון שמקורו בביצי תרנגולת, וב-1987 הפיקו את ה-cDNA של החלבון.
בתחילת שנות ה-70, מאיר וילצ'ק ואדוארד באייר (Edward A.Bayer) ממכון ויצמן הניחו את היסודות לשיטת כרומטוגרפיית הזיקה, שיטת הפרדת חומרים המבוססת על קישור ספציפי של מולקולות ביולוגיות עם סובסטרטים. השיטה אפשרה לבודד חומרים במהירות מהירה בהרבה מהגישות שקדמו לשיטה, ובכך הביאה לפיתוח כלי מחקר, אשר משתמשים מחקרים רבים. בשיטה זו לעיתים קרובות משתמשים באבידין בשל זיקתו החזקה לביוטין.
מבנה

רוב החלבונים שהתגלו ממשפחה זו הם טטראמרים, חלבונים שלהם 4 תת-יחידות זהות, אולם קיימים במשפחת חלבונים זו גם דימרים. כל אחת מהיחידות הזהות בטטראמר ובדימר, יכולה לקשור מולקולת ביוטין אחת בזיקה גבוהה מאוד, עם קבוע דיסוציאציה שבסביבות ≈10−15. זיקה זו היא אחת הזיקות הלא קוולנטיות החזקות ביותר שקיימות בטבע.
האבידין הוא גליקופרוטאין טעון, ומבנה כל אחת מהיחידות המרכיבות את האבידין הוא של חבית בטא (beta barrel), הבנויה משמונה משטחי בטא אנטי-מקבילים. האתר הפעיל של החלבון נמצא באזור הנקבובית של חבית הבטא. החלבון שמקורו בביצי תרנגולות מונה 128 חומצות אמינו, ו-10% ממשקלו מורכב מסוכר, עובדה שהופכת את החלבון למסיס מאוד. לחלבון זה נקודה איזואלקטרית הנמצאת בין pH 10–10.5.
הסטרפטאבידין גם הוא טטראמר, אולם לא מקושרים אליו שיירי סוכר, ולכן מסיס פחות. הנקודה האיזואלקטרית שלו היא ב-pH ‏5. למרות הדמיון הרב בין מבנה החלבון שמקורו בביצי תרנגולת למבנה הסטרפטאבידין (streptavidin), שמקורו בחיידק Streptomyces avidinii, רק כ-30% מרצפיהם זהה ו-40% מרצפיהם דומה מבחינה כימית, ולכן ההשערה הרווחת היא שמקורם בהתפתחות אבולוציונית שונה.
שימושים

הקישור הספציפי של האבידין לביוטין אפשר את השימוש באבידין ככלי במחקרים רבים. 
הזיקה החזקה בין אבידין לביוטין מנוצלת בשיטות ביוכימיות רבות, ובהן תספיג חלבון ו-ELISA. בשיטות אלה מצמידים לנוגדן ביוטין, אליו נקשר אבידין. קישור האבידין לביוטין גורם לצביעה, ובכך מסמן את האנטיגן. שיטה זו מחליפה לעיתים שיטות של סימון רדיואקטיבי. 
האבידין משמש גם למחקר של חלבונים בהם הביוטין משמש כקואנזים.
כמו כן, שימוש באבידין מאפשר בידוד של חלבונים וחומצות גרעין מהסביבה באמצעות סימונם באמצעות ביוטין. 
עבודות נוספות מראות את השימוש האפשרי לזיהוי יעילות של תרופות לסרטן.
חלבון האבידין שמקורו בביצת תרנגולים הוא חלבון טעון, ולכן נקשר באופן פחות ספציפי לסובסטרט בחלק מהיישומים בהם יש סובסטרטים טעונים. בעקבות השימוש הנרחב והצורך שעלה לחלבון עם זיקה דומה לביוטין, אך לא טעון וזול להפקה, הונדס חלבון נויטראבידין (Neutravidin), שהוא נגזרת של אבידין. חלבון זה לא טעון ובד-בבד לא יקר להפקה, בניגוד לסטרפטאבידין. החלבון החדש הוא אבידין לא מסוכר, עם שינויים בכמה ארגינינים, ולו נקודה איזואלקטרית הקרובה יותר ל-pH הקיים בגופם של בעלי חיים. החלבון משמש לשימושים דומים לשימושים שאוזכרו קודם לכן, אולם יכול לשמש גם אם יש במצע חומרים טעונים.
בנוסף, עלה צורך במיצוי חלבונים שסומנו על ידי ביוטין. היות שהקשר של האבידין והביוטין הוא כה חזק, עד שבפועל הוא בלתי הפיך, הונדס לצורך זה חלבון באמצעות ניטרציה או יוניזציה באתר הקישור של טירוזין. החלבון המהונדס קושר בצורה חזקה ביוטין ב-pH ‏4, ומשחררו ב-pH גבוה מ-10, וכך ניתן למצות את החלבונים באופן ספציפי.
ראו גם

ביוטין
הערות שוליים

↑  מאמרו מ-The journal of biological chemistry (באנגלית)
↑  http://www.sciencemag.org/content/92/2384/224 (באנגלית)
↑  http://www.sciencemag.org/content/93/2420/477 (באנגלית)
↑  http://pubs.acs.org/doi/abs/10.1021/ja01858a052 (באנגלית)
↑  http://www.jbc.org/content/136/3/801 (באנגלית)
↑  http://www.sciencemag.org/content/92/2384/224 (באנגלית)
↑  http://www.worthington-biochem.com/av/default.html (באנגלית)
↑  מאמרים שפורסמו על החלבון באתר Uniprot (באנגלית)
↑  http://www.ncbi.nlm.nih.gov/pmc/articles/PMC1202468/pdf/biochemj00784-0208.pdf (באנגלית)
↑  הדימר הראשון שהתגלה במשפחת החלבונים (ncbi) (באנגלית)
↑  http://www.sigmaaldrich.com/etc/medialib/docs/Sigma/Product_Information_Sheet/a9275pis.Par.0001.File.tmp/a9275pis.pdf (באנגלית)
↑  דר. משה נחמני, ‏שיטה חדשנית לבדיקת יעילותן של תרופות נוגדות סרטן, באתר "הידען", 24 באפריל 2011
↑  מאמר מכתב העת "Biochemical Journal" (באנגלית)
| --- | --- |
בקרת זהויות :  NKC: ph318924 
דוגמה לשימוש באבידין ב-ELISA
WASP-17b

| --- | --- |

הבדלי גודל בין wasp-17b(ימין) וצדק (שמאל)
 כוכב האם
 כוכב אם:  wasp-17
 קבוצת כוכבים:  עקרב
 קואורדינטות
  ‑ עלייה ישרה:  15h 59m 51s
  ‑ נטייה:  −28° 03′ 42″
 מרחק מכדור הארץ:  1000 שנות אור
 מידע כללי
 סוג:  כוכב לכת חוץ-שמשי
 תאריך גילוי:  11 באוגוסט 2009
 מגלה:  דוד אנדרסון
 על שם:  Bribri people 
 שיטת גילוי:  transit method 
 מקום גילוי:  מצפה הכוכבים של דרום אפריקה
 מאפיינים מסלוליים
 ציר חצי-ראשי:  0.05151±0.00035 יחידה אסטרונומית
 אקסצנטריות:  0.02 
 זמן הקפה:  3.73548546 יממה
 נטיית מסלול:  87.217±0.135 מעלה
 מאפיינים פיזיים
 סוג כוכב לכת:  ענק גזים
 רדיוס קו משווה:  1.71 רדיוס צדק
 :  1.991 רדיוס צדק
 מסה:  0.512±0.037 מסת צדק
 :  0.486 מסות צדק
 צפיפות ממוצעת:  0.082 גרם/סמ"ק
 מסדי נתונים
 Extrasolar Planets Encyclopaedia:  רדיוס צדק/ דף נתונים
 SIMBAD:  10695b דף נתונים
 
WASP-17b הוא כוכב לכת חוץ-שמשי גזי. זהו כוכב הלכת היחיד של הכוכב WASP-17 הרחוק אלף שנות אור מכדור הארץ. בשונה משאר כוכבי הלכת הידועים למדע כיום, אשר כיוון סיבובם סביב הכוכב זהה לכיוון סיבובם סביב צירם, כוכב הלכת WASP-17b מסתובב סביב הכוכב בכיוון הפוך מכיוון סיבובו סביב צירו. מסלול סיבוב זה נקרא מסלול נסוג (Retrograde motion).

ה-WASP-17b כפול בגודלו מכוכב הלכת צדק, אך מסתו היא רק כמחצית מזו של צדק. זהו כוכב הלכת בעל הקוטר הגדול ביותר שהתגלה עד היום מחוץ למערכת השמש.
גילוי

גילוי WASP-17b הוכרז ב-11 באוגוסט 2009. קבוצה של חוקרים בראשותו של דוד אנדרסון מאוניברסיטת קייל (Keele University) גילתה ענק גזי המסתובב סביב הכוכב WASP-17. הקבוצה השתמשה בשיטת הליקוי (טרנזיט), באמצעות הטלסקופ של מצפה הכוכבים של דרום אפריקה.  את השם WASP-17 הכוכב קיבל כיוון שהוא כוכב הלכת החוץ-שמשי השבעה עשר שהתגלה במסגרת התוכנית הבריטית SuperWASP.
מסלול הקפה

כיוון הסיבוב של מסלול ההקפה של WASP-17b הוא הפוך מכיוון הסיבוב של הכוכב המרכזי במערכת שבה הוא נמצא (WASP-17).
ישנן כמה תאוריות לסיבת כיוון הסיבוב. האחת היא ש-WASP-17b התחיל במסלול הקפה מסורתי. לפני מיליוני שנים, כוכב לכת – או עצם אחר – עבר אינטראקציה עם כוכב לכת זה ופגע בו. דבר שגרם לשינוי משמעותי במסלול ההקפה שלו, עד כדי כך שכיוון המסלול התהפך. ההתנגשות הוציאה אותו ממסלול ההקפה המקורי שלו אל מסלול הסיבוב החדש שלו. ישנם הטוענים כי באמצעות מדידת המהירות הרדיאלית, ניתן לחפש כוכב לכת או עצם אחר במערכת שהיו יכולים להיות מעורבים באירוע זה.
לבן (מאכל)

| --- | --- |

 
 מאכלים
 סוג:  מוצרי חלב, משקה ללא אלכוהול 
 
לבן 3% של תנובה הממותג תחת השם "גיל"
לֶבֶּן הוא מוצר חלב ניגר על בסיס חלב מוחמץ על ידי חיידקי חומצת חלב. ללבן מרקם נוזלי עד קרוש והוא בעל טעם חמצמץ.
בשונה מן היוגורט ובדומה לשמנת החמוצה, הכנת הלבן מתבצעת על ידי התססת חלב באמצעות חיידקים מזופיליים בטמפרטורת החדר. ללבן ארומה שונה מן היוגורט אך דומה לשמנת החמוצה.
מוצרי לבן בישראל

בישראל הלבן נמכר בשלוש דרגות שומן: 1.5%, 3%, ו-4.5%. הלבן הוא מוצר הנמצא תחת פיקוח מחירים של משרד החקלאות. יצרניות הלבן בישראל הן תנובה, טרה ויטבתה. לבן 1.5% נמכר בקרטונים תחת השם "רוויון" אצל תנובה ו"לרוויה" אצל טרה. לבן 3% משווק בגביעי פלסטיק תחת השם "גיל" אצל תנובה ואיננו ממותג אצל טרה ויטבתה. לבן 4.5% משווק בגביעים תחת השם "אשל" אצל תנובה ואיננו ממותג אצל יטבתה. בעבר, "גיל" ו"אשל" בכשרות למהדרין נקראו "גילה" ו"אשד" בהתאמה, אך השמות שונו לשמות של המוצרים בכשרות הרגילה, וצבע הגביע במוצרים בכשרות מהודרות שונה.
תנובה מייצרת גם "גיל" בטעמי וניל ותות שדה.
בישראל, תנובה היא היחידה מבין שלוש החברות שממתגת את הלבן שלה ב-3% ו-4.5% שומן תחת השמות "גיל" ו"אשל" בהתאמה. אצל טרה ויטבתה המוצרים הללו נקראים פשוט "לבן".
בתרבות ובאומנות

הלבן השתרש בתודעה כמאכל עממי וזול ולפיכך הוזכר במספר סרטים וסדרות טלוויזיה. בסרט "הלהקה" (1978) יש סצנה ידועה בה זמר קליין (אלי גורנשטיין) שופך על עצמו לבן כדי למנוע את פירוק הלהקה. בסדרה "קופה ראשית" לקוח הסופר אמנון טיטינסקי (דב נבון) מגיע מדי יום רק כדי לקנות לבן.
הערות שוליים

↑  דודי פטימר, ‏"הלהקה" - 40 שנה לסרט: הריבים מאחורי הקלעים, החזרות וסצנות הסקס, באתר מעריב אונליין, 31 במרץ 2018
ערך זה הוא קצרמרבנושא מזון. אתם מוזמנים לתרום לוויקיפדיה ו.
תזמורת פילדלפיה

| --- | --- |

מרכז קימל לאמנויות הבימה, אולם הבית של תזמורת פילדלפיה
 תאריך ייסוד:  1900 
 מדינה:  ארצות הברית ארצות הברית
 מיקום:  פילדלפיה, פנסילבניה
 אולם קונצרטים:  מרכז קימל לאמנויות הבימה
 מנצח:  יאניק נזה-סגין
 www.philorch.org
 
תזמורת פילדלפיה (באנגלית: Philadelphia Orchestra), שמקום מושבה בפילדלפיה שבפנסילבניה, היא אחת מ"חמש הגדולות" מבין התזמורות הסימפוניות בארצות הברית ובדרך כלל נחשבת לאחת המעולות בעולם. מאז 2001 היא מקיימת את סדרת הקונצרטים השנתית שלה במרכז קימל לאמנויות הבימה באולם וריזון, ליד האקדמיה למוזיקה, שם שכנה התזמורת במשך מאה שנים, מאז ייסודה בשנת 1900.
תזמורת פילדלפיה בבכורה האמריקאית לסימפוניה מס' 8 של גוסטב מאהלר במי במול מז'ור, בניצוח לאופולד סטוקובסקי, 1916
התזמורת נוסדה על ידי פריץ של, שגם שימש כמנצחה הראשון, בשנת 1900. בשנת 1907 החליף אותו במשרה זו קרל פוהליג, אבל היה זה לאופולד סטוקובסקי, מנצחה הראשי משנת 1912, שהביא את התזמורת למעמדה. בניצוחו יצא לתזמורת שם של וירטואוזיות בנגינה.
בניצוחו של סטוקובסקי הופיעה התזמורת בסרטו של וולט דיסני משנת 1940, פנטסיה, שם מצולם סטוקובסקי לוחץ את ידו של מיקי מאוס, לאחר שזה סיים את תפקידו כשוליית הקוסם של פול דיקא.
בשנת 1936 הצטרף יוג'ין אורמנדי לארגון וחלק את משרת המנצח הראשי עם סטוקובסקי עד 1938, כשקיבל עליו את התפקיד במשרה מלאה. הוא נשאר עם התזמורת למשך ארבעים שנה, ורבות מן ההקלטות המפורסמות ביותר של התזמורת נעשו תחת שרביטו. אורמנדי לקח את התזמורת למסעה ההיסטורי בשנת 1973 בסין, התזמורת המערבית הראשונה שביקרה במדינה זו אחרי עשרות שנים. התזמורת התקבלה בהתלהבות רבה וחזרה לסין לעוד שלושה ביקורים מוצלחים.
את אורמנדי החליף ריקרדו מוטי (1980–1992) ואחריו בא וולפגנג זאוואליש (1993–2002). מנהלה הראשי של התזמורת בימים אלה הוא יאניק נזה-סגין.
תזמורת פילדלפיה יכולה להתגאות גם בשיא יוצא דופן של חלוציות תקשורתית. הייתה זו התזמורת הסימפונית הראשונה שהופיעה בהקלטות חשמליות (בשנת 1925), הראשונה שהופיעה בשידור רדיו במימון מסחרי משלה (ברשת NBC בשנת 1929), הראשונה שביצעה פסקול של סרט קולנוע ("השידור הגדול" של חברת פאראמונט משנת 1937), הראשונה שהופיעה בשידור טלוויזיה ארצי (ברשת CBS, בשנת 1948). התזמורת האמריקאית הראשונה שהקליטה את מכלול הסימפוניות של בטהובן על תקליטורים (בשנת 1988), והתזמורת הראשונה שניגנה קונצרט בשידור חי ברשת האינטרנט (בשנת 1997).
נוסף לביקורה ההיסטורי של התזמורת בסין בשנת 1973, היא הייתה גם התזמורת האמריקאית הראשונה שביקרה בווייטנאם, בשנת 1999 בניצוחו של וולפגנג סאוואליש.
תזמורת פילדלפיה מופיעה ביותר מ-130 קונצרטים בעונת המנויים שלה, מספטמבר עד מאי. בחודשי יוני-יולי יש לה עונת קיץ של קונצרטים תחת כיפת השמיים, במרכז מאן לאמנויות הבימה בפילדלפיה, ובאוגוסט היא מופיעה במשך שלושה שבועות במרכז אמנויות הבימה סרטוגה בסרטוגה ספרינגס שבניו יורק.
באפריל 2011 הודיעה התזמורת על פשיטת רגל.
במהלך חודש יוני 2018 הופיעה התזמורת בסדרת קונצרטים בישראל תחת חסותה של התזמורת הפילהרמונית הישראלית.
נגן הטרומבון הישראלי ניצן הרעוז הוא הנגן הראשי בקבוצת הטרומבונים בתזמורת משנת 1995.
מנהלים מוזיקליים

יאניק נזה-סגין (2012 - ממשיך)
שארל דיטואה (2008 - 2012) (מנצח ראשי)
כריסטוף אשנבאך (2002 - 2008)
וולפגנג זאוואליש (1993 - 2002)
ריקרדו מוטי (1980 - 1992)
יוג'ין אורמנדי (1936 - 1980)
לאופולד סטוקובסקי (1912 - 1938)
קרל פוהליג (1908 - 1912)
פריץ של (1900 - 1907)
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס ג'ונו | אלבום השנה הקלאסי - אנסמבל גדול | Rachmaninoff: Symphonies Nos. 2 & 3; Isle of the Dead | מועמדות |  |
הערות שוליים

↑  חגי חיטרון, תזמורת פילדלפיה הודיעה על פשיטת רגל, באתר הארץ, 26 באפריל 2011
↑  2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
| --- | --- |
בקרת זהויות :  NLI: 987007301814905171  PLWABN: 9810608485005606  BIBSYS: 5101987  BnF: cb139057755 (data)  CANTIC: a11108290  CiNii: DA04098073  GND: 801194-1  ISNI: 0000 0001 1016 4752  LCCN: n80125008  LNB: 000067439  MusicBrainz: ff3fcff7-6c85-49d6-b954-ed7011a44e5a  NKC: kn20030215135  NLA: 36088012  NSK: 000477432  RERO: 02-A003690127  SNAC: w6x38m0q  SUDOC: 079000525  Trove: 1210002  VIAF: 149065320   WorldCat (עם VIAF): 149065320
רבי אביתר גאון

רב אביתר בן אליהו הכהן גאון (מכונה: רבי אביתר הכהן; 1042–1112 בקירוב,  (ד'תת"ב - ד'תתע"ג בלוח העברי) נמנה בין גאוני ארץ ישראל בסוף תקופת הגאונים, כראש "ישיבת גאון יעקב".